b'\n_START_ARTICLE_\nAndrew Bynum\n_START_SECTION_\nKarera sa High school\n_START_PARAGRAPH_\nNoong una, si Bynum ay pumapasok sa West Windsor-Plainsboro High School North  sa Plainsboro, bago siya lumipat sa Solebury School sa New Hope (Pennsylvania) pagkatapos ng unang taon niya dahil ayaw siyang ipasok sa starting line-up ng varsity coach niya sa naunang eskwela. Di naglaon at lumipat muli siya sa St. Joseph High School, sa Metuchen, New Jersey. SA kanyang huling taon sa sekondarya, si Bynum ay nagtala ng average na 22 puntos, 16 rebounds, at halos 5 blocks kada laro.\n_START_SECTION_\nKarera sa NBA\n_START_PARAGRAPH_\nSi Andrew Bynum ay napili bilang 10th overall pick noong 2005 NBA Draft ng Los Angeles Lakers. Noong ika-2\xc2\xa0ng Nobyembre, 2005, sa unang laro para sa season ng Lakers laban sa Denver Nuggets, naglaro si Bynum ng anim na minuto at naging pinakabatang manlalaro na sumali sa isang laro sa NBA (siya ay may edad na 18 taon at 6 na araw).  sa nasabing laro, hindi pumasok ang dalawa niyang tira ngunit nagtala naman siya ng 2 rebounds at 2 blocks. Malamang na ang record na ito ay mananatili dahil sa bagong kasunduan sa pagitan ng NBA owners at NBA Players Association na tumanggap lamang sa draft ng mga manlalaro makalipas ang isang taon matapos silang mag-graduate sa high school at at may minimum na edad na 19 bago mag ika-31\xc2\xa0ng Disyembre sa taon ng papasukang draft._NEWLINE_Isa sa mga hindi makakalimutang pangyayari sa karera ni Bynum ay ng magharap ang Los Angeles Lakers at Miami Heat noong ika-16\xc2\xa0ng Enero, 2006. Dinakdakan ni Shaquille O\'Neal si Bynum na naging dahilan upang bumagsak ang huli. Sa sumunod na play, nakuha ni Bynum ang bola sa low post, pumeke sa kanan, at nag-spin move papuntang kaliwa, at nang maiwan si O\'Neal ay nag-dunk. Nagbunyi siya sa pamamagitan ng pag baba sa court at pagtulak kay O\'Neal, na gumanti sa pamamagitan ng pagsalya kanyang braso sa dibdib ni Bynum. Parehong natawagan ng technical fouls ang dalawang manlalaro matapos ang insidente._NEWLINE_Matapos siyang piliin sa draft, kinuha ng Lakers bilang special assistant ang basketball Hall of Famer na si Kareem Abdul-Jabbar upang turuan ang mga manlalaro ng Lakers, partikular si Bynum. Nang hindi makapaglaro ang mga sentrong sina Chris Mihm at Kwame Brown dahil sa injury noong simula ng 2006-07 season, si Bynum ang nagsilbing pangunahing sentro ng kuponan. Marami ang nagulat sa bilis ng kanyang paggaling._NEWLINE_Pinatahimik ng General Manager ng Lakers na si Mitch Kupchack ang ugong ukol sa pag-trade kay Bynum sa ibang kuponan. Ayon sa kanya, "we\'re not going to trade Andrew."'